आईटीएफका बस्नेतलाई सातौं डान
तेक्वान्दो आईटीएफ नेपालका संस्थापक अध्यक्ष लक्ष्मण बस्नेतले मास्टर टाइटल (सातौं डान) प्राप्त गरेका छन् ।
काठमाडौँ — तेक्वान्दो आईटीएफ नेपालका संस्थापक अध्यक्ष लक्ष्मण बस्नेतले मास्टर टाइटल (सातौं डान) प्राप्त गरेका छन् ।बेलायतको लन्डनस्थित आईटीएफ सेन्टरमा उनले दुई साताको विशेष तालिमपछि यसै साता सातौं डान लिएका हुन् । उनी आईटीएफका भाइस प्रेसिडेन्ट ग्रान्ड मास्टर ट्रेभर निकोल्सले लिएको परीक्षामा उत्तीर्ण भएका छन् ।तीन दशकदेखि लगातार तेक्वान्दो विकासमा लागेका बस्नेतले विभिन्न राष्ट्रिय, अन्तर्राष्ट्रिय तथा विश्व तेक्वान्दो प्रतियोगितामा पदक जितिसकेका छन् ।गयाजीलाई रजत पदक :यस्तै तेक्वान्दो आईटीएफ नेपालका खेलाडी गयाजी खड्काले अस्ट्रेलियाको मेलबर्नमा भएको तेस्रो ग्लोबल तेक्वान्दो प्रतियोगितामा व्यक्तिगत स्पाइरिङको माइक्रोवेटमा रजत पदक जितेका छन् । उनले फाइनलमा अस्ट्रेलियन खेलाडी केभिन क्वाचसँग पराजित सामना गरेका थिए ।प्रतियोगितापछि आयोजित आईटीएफ हल अफ फेममा मास्टर लक्ष्मण बस्नेतले इन्टरनेसनल एम्बासडर अवार्ड, गायजी खड्काले इन्डोमेटिएबल स्प्रिट अवार्ड र नेपालका सस्मन बस्नेतले आउटस्ट्याडिङ एथलिट अवार्ड जितेका छन् ।